burgasdotpro/wikipedia huggingface dataset:
Atlas vtákov (mapovanie)

Atlas vtákov prináša aktuálny obraz výskytu všetkých druhov vtákov z určitého územia za určitý vymedzený čas, zvyčajne viacero rokov. Podáva poznatky o rozšírení jednotlivých druhov a často je cieľom priniesť informácie aj o početnosti. Porovnávaním výsledkov starších atlasov potom novšie dokážu odhadnúť trendy rozšírenia aj početnosti. 
Atlasy vtákov zachytávajú rozšírenie v troch rôznych obdobiach, hniezdne obdobie, zimné obdobie a obdobie migrácie. Zber údajov pre atlas prebieha v mapovacej sieti kvadrátov a podľa presnej, dopredu stanovenej metodiky. Mapovania sa zúčastňujú veľké tímy dobrovoľných mapovateľov a výsledok býva publikovaný knižnou formou a prostredníctvom webových lokalít.
1973 – 1977.
Atlas hnízdního rozšíření ptáků v ČSSR 1973/77
Mapovanie prebiehalo v mapovacej sieti kvadrátov o strane 10 x 10 km. Na Slovensko pripadalo 514 kvadrátov, ktoré spracovávalo 115 stálych spolupracovníkov a 71 prispelo príležitostnými pozorovaniami (spolu 186 mapovateľov). 
Na Slovensku bolo týmto mapovaním preukázané hniezdenie 201 druhov. 
1980 – 1999.
Rozšírenie vtákov na Slovensku
Mapovanie bolo vykonávané v inej sieti ako v rokoch 1973 - 1977, bola zvolená sieť kvadrátov Databanky fauny Slovenska (DFS), kde jeden kvadrát má približne 12 x 11 km (10 minút zemepisnej dĺžky a 6 minút zemepisnej šírky). Počet kvadrátov 429. V teréne mapovalo a spolupracovalo 271 mapovateľov. 
Na Slovensku bolo počas mapovania v rokoch 1980 - 1999 zaznamenané hniezdenie 217 druhov. 
Pre veľké rozdiely v počtoch mapovateľov len málokedy boli porovnávané výsledky. 
1985 - 1988.
V rokoch 1985 - 1988 súbežne prebiehali terénne práce pre Európsky atlas hniezdneho rozšírenia vtáctva. Mapová časť diela je dostupná online.
2014 – 2020.
Aktuálne prebieha program Atlas vtákov Slovenska 2014 ‑ 2020, ktorý organizuje Slovenská ornitologická spoločnosť / BirdLife Slovensko.
Cieľom je zistiť všetky hniezdiace, zimujúce a migrujúce druhy na celom území Slovenska, odhadnúť ich početnosť v jednotlivých sčítacích 
kvadrátoch, trendy ich početnosti a rozšírenia, zistiť príčiny zmien ich početnosti a navrhnúť opatrenia na zlepšenie stavu. 
Základnou sčítacou jednotkou je kvadrát s veľkosťou 10 × 10 km v sieti Európskeho pozemného referenčného systému (European Terrestrial Reference System, ETRS), spolu 564 kvadrátov.
2013 - 2017.
V rokoch 2013 - 2017 prebiehajú terénne práce na novom Európskom atlase hniezdneho rozšírenia vtáctva.
Listenec

Listenec () je modifikácia listu, drobný listeň na stopke, pri dvojklíčnolistových párový, pri jednoklíčnolistových nepárový. Ide o list najvyššieho rádu na bočnej stonke alebo kvetnej stopke.
Stopka

Stopka ("lat. petiolus") je časť listu s charakteristickým tvarom a vnútornou stavbou, ktorá spája čepeľ listu so stonkou rastliny.
Popis a funkcia.
Niektoré listy stopku nemajú. List so stopkou sa označuje ako „stopkový“, list bez stopky je „prisadnutý“. 
Stopka obsahuje mechanické pletivá, ktoré sa podieľajú na udržaní polohy listu a jeho odpružení v dobe zvýšeného mechanického namáhania a jeho nastavenia do výhodnejšej polohy voči slnečnému svitu.
V stopke sú vodivé pletivá pre prenos živín a metabolických produktov. Spodné listy majú stopku väčšinou dlhšiu v porovnaní s hornými listami, takže spoločne môžu všetky listy lepšie využívať svetelnú energiu. Stopka nesúca listovú čepeľ, t. j. hlavný transpiračný a asimilujúci listový orgán, vzniká už vo fáze klíčenia semenáčikov v tkanivách hypokotylu. Ďalej sa vyvíja predlžovaním listového meristému.
Tvar.
Okrem základných tvarov stopky, ako sú oblý, hranatý a žliabkovaný, môžu byť stopky aj znateľne sploštené, buď vo zvislej alebo vodorovnej rovine. Niekedy sú tzv. krídlaté, majú pozdĺžne ploché tenké krídla (lemy) a stopka potom môže byť:
Význam.
V niektorých rodov, napr. u akácie, je stopka listovito rozšírená a preberá asimilačné funkcie po redukovaných listových čepeliach. Niekedy je rastlina pestovaná výhradne pre stopky, ktoré sa konzumujú, napríklad u rebarbory kučeravej. U krytosemenných rastlín niekedy vzniká tzv. ušková stopka, kedy vybieha báza stopky do párovitých výrastkov nazývaných ušká. V mieste prisadania listu je občas u vyšších dvojklíčnolistových rastlín báza stopky silne rozšírená a objíma stonku – vzniknutý útvar sa nazýva pošva a stopka je pošvová.
Niektoré vodné rastliny, napr. kotvica plávajúca, majú stopky nafúknuté a pomáhajú rastline udržiavať listy nad hladinou. U popínavých rastlín, napr. u plamienku, slúžia stopky aj ako úponky, ktorými sa rastlina prichytáva k opore. Sú rastliny, ktoré majú stopky extrémne dlhé, napr. u rodov rafie alebo banánovník (dlhšie ako 5 m).
Listková stopka.
Listková stopka (lat. "petiolulus" ) je stopkovitá časť lístka v dlanite zloženom alebo sperenom liste. Stopka spája čepeľ lístka s vretenom (osou) zloženého listu, t. j. s predĺženou listkovou stopkou. Funkcia aj vzhľad lístkových stopiek sú obdobné ako u stopiek.
L2hockey Gajary Flames

L2hockey Gajary Flames je slovenský hokejbalový klub z Gajár, päťnásobný juniorský majster Slovenska.
História.
Hokejbalový klub L2hockey Gajary Flames bol založený v roku 2007, vtedy ešte pod názvom HBK Gajary Flames. Už v roku 2006 prišla myšlienka vybudovať vlastné ihrisko a založiť hokejbalový klub. Postupne sa k ihrisku vybudovali šatne, tribúna, reštaurácia, posilňovňa a ubytovňa pre 30 ľudí. V roku 2010 mali s jedných najlepších podmienok na hokejbal na Slovensku. V roku 2012 sa podarilo Arénu71 zastrešiť.
Na začiatku mali Gajary iba seniorské mužstvo. V Gajaroch sa začali venovať mládeži, kde sa podarilo vybudovať hráčsku základňu od U8 až po mužov.
Hlavné motto je "jeden tím, jedna rodzina".
David Benioff

David Benioff, rod. David Friedman, (* 25. september 1970, New York, New York, USA) je americký scenárista, producent a režisér. Je spolutvorcom a showrunnerom televízneho fantasy seriálu "Game of Thrones".
Ako dizertačnú prácu napísal román "The 25th Hour", ktorý bol v roku 2002 sfilmovaný pod rovnakým názvom, scenár napísal Benioff a v hlavnej role hral Edward Norton. Benioff napísal scenár historického filmu "Trója" (2004), v hlavnej role s Bradom Pittom, a taktiež scenár k filmu "Hranice života" (2005), v hlavnej role s Ewanom McGregorom. Spolupracoval aj na scenári filmu "X-Men Origins: Wolverine" (2009).
Spolu s Danielom B. Weissom adaptovali fantasy ságu "Pieseň ľadu a ohňa" amerického spisovateľa Georga R. R. Martina pre stanicu HBO. Obaja na seriáli pracujú ako showrunneri, scenáristi, producenti a Benioff jednu epizódu (3x03) aj zrežíroval.
S Weissom napísali scenár k jednej časti (9x08) komediálneho seriálu "It's Always Sunny in Philadelphia".
Nová Říše (prírodná pamiatka)

Nová Říše je prírodná pamiatka ev. č. 5721 v okrese Jihlava. Správa AOPK ČR. Rozkladá sa 2,5 km severozápadne od Novej Ríše. Súčasťou prírodnej pamiatky je Vodní nádrž Nová Říše. Nachádza sa na katastrálnych územiach mestečka Nová Říše, obce Vystrčenovice a základnej sídelnej jednotky Rozsíčky u Telče.
Popis.
Stredom prírodnej pamiatky je rovnomenná priehradná nádrž s relatívne čistou vodou, miestami s porastami vodných makrofytov. Nádrž, ktorú spravuje Povodie Moravy, sa nachádza na Olšanskom potoku, kde pôvodne žili pstruhy.
Dôvodom k vyhláseniu chráneného územia je silne ohrozený druh ryby pĺž podunajský ("Cobitis elongatoides"), ktorý tu počas desiatich rokov vytvoril populáciu počítajúcu 10 000 jedincov, čo je najväčšia a pravidelne sa reprodukujúca populácia v Česku. Na hrádzi žije rak riečny "(Astacus astacus)" v počte niekoľko tisíc jedincov.
Ďalej sa tu vyskytujú užovka obojková "(Natrix natrix)" a skokan zelený "(Pelophylax esculentus)". V nádrži rastie pestrý rad flóry, z vodných rastlín sú to červenavec kučeravý "(Potamogeton crispus)", červenavec plávajúci "(Potamogeton natans)", stolístok klasnatý "(Myriophyllum spicatum)" a močiarka "(Batrachium)". Posledne menovaný druh vyhľadávajú pĺže, ktorým rastlina poskytuje zatienenie a po odumretí organickej hmoty pokryje dno, vytvorí detrit, ktorý slúži ako zdroj ich potravy.
U Borovné

U Borovné je prírodná pamiatka ev. č. 5802 v okrese Jihlava. Správa AOPK ČR. Jedná sa o rybničnú sústavu tvorenú šesticou rybníkov ktorá sa rozkladá 0,5 až 1 km východne od obce Borovná a asi 4 km juhozápadne od mesta Telč.
Ochrana.
Predmetom ochrany sú rybníky s bohatou emerznou, submerznou a litorálnou makrofytnou vegetáciou a s vegetáciou letnených rybníkov a s výskytom ohrozených druhov rastlín a živočíchov; vlhké lúky a ďalšie nadväzujúce mokraďové biotopy s výskytom ohrozených druhov rastlín a živočíchov.
Zvlášť chránenými rastlinnými druhmi sú: červenavec trávolistý "(Potamogeton gramineus)", červenavec ostrolistý "(Potamogeton acutifolius)", červenavec tupolistý "(Potamogeton obtusifolius)", červenavec plávajúci "(Potamogeton natans)", rožkatec ponorený "(Ceratophyllum demersum)". 
Zo živočíchov sú to najmä obojživelníky: kunka červenobruchá "(Bombina bombina)", hrabavka škvrnitá "(Pelobates fuscus)", rosnička zelená "(Hyla arborea)" a mlok hrebenatý "(Triturus cristatus)".
Brain (počítačový vírus)

Brain je štandardný názov pre počítačový vírus , ktorého prvá verzia sa objavila v januári 1986, a je považovaný za prvý počítačový vírus pre MS-DOS. Infikuje boot sektor na pamäťových médiách formátu DOS FAT. Brain bol napísaný dvomi bratmi, menovite Basit Farooq Alvi a Amjad Farooq Alvi, z Lahore, Pandžábu, Pakistan. 
Popis.
Brain ovplyvňuje IBM PC náhradou pôvodného boot sektora infikovaným, z už infikovanej diskety. Pôvodný boot sektor je presunutý do inej časti disku a je označený ako poškodený. Infikované disky majú obyčajne päť kilobajtov chybných sektorov. Označenie disku (napr. C:\, Data, atď.) sa zmení na ©Brain, a v infikovaných boot sektoroch je možné nájsť nasledujúci text:
Existuje viacero menších či väčších variácií vírusu, so zmenami vo vyššie uvedenom texte. Vírus spomaľuje disketovú jednotku/y a spotrebováva 7KB pamäte (vtedy to bolo veľké množstvo). Bratia sa vyjadrili pre časopis "Time", že vírus napísali aby ochránili svoj lekársky softvér od pirátstva, a ochrana autorských práv bola jediným cieľom vírusu Brain. Tajomnú správu "Welcome to Dungeon", odkaz na rané programátorské fórum, bol pridaný až neskôr, keďže bratia najprv vydali beta verziu.
Brain nerieši oddiely pevného disku, a vyhýba sa infikovanie pevných diskov kontrolou msb bitu v čísle danej jednotky. Brain neinfikuje disk, ak je daný bit 0, narozdiel do ostatných vírusov tej doby. Nie je teda až taký deštruktívny. Mnoho používateľov infikovaných strojov si tento vírus ani nevšimli, keďže postihoval hlavne rýchlosť prístupu k disketám.
Vírus sa objavil s adresami autorov a s tromi telefónnymi číslami s odkazom "Pozor na vírus, kontaktujte nás pre vakcináciu":codice_1codice_2Pôvodný softvér, ktorý chceli ochrániť, slúžil na monitorovanie srdca, pre IBM PC. Tento vírus mal zastaviť šírenie nelegálnych kópií disku, občas však pri infikovaní diskety od Applu upravil posledných 5 KB na tejto diskete, ale kvôli inému formátu ju poškodil. 
Reakcia autorov.
Keď bratia začali dostávať veľké množstvo telefonátov od ľudí z Anglicka, Spojených Štátoch a iných, aby vyčistili ich PC, boli omráčení a snažili sa im vysvetliť, že poškodenie nebol zámer.
Autori dnes pracujú v spoločnosti s názvom Brain Telecommunication Limited so sídlom v Pakistane.
Varianty.
Ashar je staršia verzia vírusu Brain. Existuje šesť variant, z ktorých každá má inú správu.
V Kopaninách

V Kopaninách je prírodná pamiatka ev. č. 5787, ktorá sa nachádza juhozápadne od obce Myslůvka v okrese Jihlava. Správa AOPK ČR.
Ochrana.
Predmetom ochrany je rybník s výskytom významného živočíšneho druhu kunky červenobruchej "(Bombina bombina)"; typmi prírodných stanovíšť, ktoré se nachádzajú na území prírodnej pamiatky.
Okrem uvedeného druhu sa na lokalite vyskytujú rosnička zelená "(Hyla arborea)", skokan krátkonohý "(Rana lessonae)", mlok bodkovaný "(Lissotriton vulgaris)" a iné. 
Zo vzácnejších rastlín sú to spirodelka mnohokoreňová "(Spirodela polyrhiza)", žaburinka menšia "(Lemna minor)", steblovka vodná "(Glyceria maxima)", ostrica líščia "(Carex vulpina)", vŕba popolavá "(Salix cinerea)" a vŕba krehká "(Salix fragilis)".
Majstrovstvá Európy v inline skater hockey mužov 2016

Majstrovstvá Európy v inline skater hockey mužov 2016 bol v poradí 19. turnaj majstrovstiev Európy v inline skater hockey mužov, ktoré organizuje Medzinárodná federácia inline skater hockey (IISHF). Konal sa v dňoch od 21.23. októbra 2016 v Opatiji, v Prímorsko-gorskokotarskej župe, v Chorvátsku, za účasti rekordných 8 tímov. Nováčikmi turnaja boli družstvá Ukrajiny a domáceho Chorvátska. Chorvátsko bolo iba šiestou krajinou, ktorá organizovala európsky šampionát mužov, rok predtým však hostila juniorský šampionát. Zápasy sa odohrali v aréne Sportska dvorana Marino Cvetković. Tretí titul v rade a desiaty celkovo získalo Nemecko, ktoré vo finálovom stretnutí zvíťazilo nad Švajčiarskom.
Semifinálé zápasy a zápas o bronz sa odohrali na 2 polčasy po 20 minút, finálový zápas sa odohral na 3 tretiny po 15 minút; všetky ostatné zápasy na 2 polčasy po 15 minút.
Základná umelecká škola Frica Kafendu

Základná umelecká škola Frica Kafendu je základná umelecká škola, pôsobiaca v meste Vrútky od roku 1952. Nachádza sa na ulici Frica Kafendu v budove bývalej základnej deväťročnej školy. 
História.
Vznikla rozhodnutím Povereníctva školstva, vied a umení za pomoci L. Árvaya, I. Árvayovej, A. Burianovej a Ladislava Škoviru, referenta KNV v Žiline v septembri 1952 ako "Hudobná škola vo Vrútkach" s riaditeľom Emilom Zibolenom. Postupne boli otvárané aj ďalšie odbory: v roku 1964 výtvarný, literárno-dramatický do roku 1968, v roku 1990 opätovne otvorený a v roku 1989 tanečný odbor.
Jesse Spencer

Jesse Gordon Spencer (* 12. február 1979, Melbourne) je austrálsky herec a muzikant.
Počiatky.
Rodák z Melbourne pochádza zo štyroch súrodencov. Dvaja bratia, Tarney a Luke, aj sestra Polly, pracujú v medicíne. Rodičia Robyn a Rodney sú aktívnymi politikmi. Po štúdiu na "Scotch College" dostal prvú možnosť hrať, a to v úspešnom seriály "Neighbours".
Kariéra.
V seriáli "Neighbours" vydržal od roku 1994 až do roku 2000, v roku 2005 sa potom ešte objavil v jednej epizóde. V roku 1994 dostal aj rolu v jednej z epizód seriálu "Time Trax".
Obsadzovaný bol väčšinou do televíznych seriálov a filmov, ku ktorým patrí "Hercules", "Stranded" alebo "Olsen Twins: Sestry v Londýne", kde hlavné roly obsadili známe dvojčatá Mary-Kate a Ashley Olsenové. K úspešnejším filmom, v ktorých sa objavil, patrí snímka "Swimming Upstream", kde sa v hlavnej úlohe objavil Geoffrey Rush. Poriadnu príležitosť však Jesse dostal až v roku 2004, keď prijal rolu doktora Roberta Chasa v seriáli Dr. House. V súčasnosti hrá poručíka Matta Caseyho v seriáli Chicago Fire.
Hudba.
Od roku 2008 je členom skupiny Band From TV, kde hrá na husle. Skupina je zložená z hercov rôznych amerických seriálov. Okrem Jesseho Spencera je členom skupiny aj Hugh Laurie, hlavný predstaviteľ seriálu "Dr. House". Ďalej aj Greg Grunberg zo seriálu "Hrdinovia", James Denton zo seriálu "Zúfalé manželky", Bob Guiney zo seriálu "The Bachelor", Adrian Pasdar zo "Zúfalých manželok" aj "Hrdinov" a Scott Grimes zo seriálu "Pohotovosť", "Bratstvo neohrozených" a "Americký otec".
Serapión z Efezu

Serapión () bol olympijský víťaz súťaže trubačov a hlásateľov v roku 217 
Pouplios Ailios Serapión z Efezu si pravdepodobne na 249. olympijských hrách v roku 217 vybojoval víťazstvo v súťaži trubačov a hlásateľov. Súťaž trubačov a hlásateľov zaviedli na 96. olympijských hrách v roku 396 pred Kr. Konala sa hneď po prísahe a jej víťaz mal právo asistovať hellanodikom pri hrách a hlavne oznamovať mená pretekárov a víťazov.
Historických správ a epigrafických nálezov o olympijských víťazoch z tohto obdobia dejín je veľmi málo a zväčša ich obsah má len skromné a neúplné informácie. Patrí medzi ne aj grécky epigrafický nález "IG VII 1776" (Inscriptiones Graecae, VII. Inscriptiones Megaridis, Oropiae, Boeotiae, ed. Wilhelm Dittenberger. Berlin 1892.), ktorý uvádza meno Serapióna z Efezu.
Reciproká rovnica

Reciproká rovnica alebo recipročná rovnica n-tého stupňa prvého, resp. druhého druhu je algebraická rovnica
formula_1
kde 
Pre reciprokú rovnicu je teda charakteristická symetria koeficientov, ide teda vlastne o špeciálny prípad algebrickej rovnice, ktorú vďaka tejto vlastnosti dokážeme riešiť vhodnými substitúciami.
Postup riešenia.
Z vyššie uvedených skutočnosti možno ľahko odvodiť, že ak je číslo formula_9 riešením reciprokej rovnice, potom aj číslo formula_10 je jej riešením. V prípade koreňa formula_11 je to formula_12, čo je triviálny prípad.
Príklady reciprokých rovníc.
formula_13 formula_14
Je to reciproká rovnica prvého druhu tretieho stupňa.
formula_17 formula_18
Je to reciproká rovnica prvého druhu štvrtého stupňa.
formula_22 formula_23
Je to reciproká rovnica druhého druhu štvrtého stupňa.
formula_26 formula_27
Je to reciproká rovnica prvého druhu štvréto stupňa.
formula_31 formula_32
a teda to nie je reciproká rovnica.
Príklady.
Riešte rovnicu
formula_13 formula_37
Spätným dosadením do formula_5 dostávame
ďalšie dva korene dostaneme z:
Goľam Bogdan

Goľam Bogdan () je s výškou najvyšší vrch pohoria Sredna gora. 
Nachádza sa v strednom Bulharsku v Sofijskej oblasti, asi 6 km juhovýchodne od mesta Koprivšica. Celý masív pokrývajú husté, najmä bukové lesy a z vrcholu sú zaujímavé výhľady najmä severným a južným smerom. V južnej časti vrcholu sa nachádzajú mohutné skalné bralá. Vrch nesie meno rebelského vodcu Bogdana a na jeho území pramenia rieky Pjasčnik, Kriva reka a Luda Jana.
Ochrana prírody.
Rezervácia "Bogdan" bola vyhlásená v roku 1972 za účelom ochrany bukových porastov. Ďalšou chránenou oblasťou je "Donkina gora", vyhlásená v roku 1979, kde sa vyskytuje ohrozený orol kráľovský (Aquila heliacal).
Cestovný ruch.
Vrch Bogdan je jedna zo 100 národných turistických lokalít v Bulharsku, ktorých zoznam zostavil Bulharský turistický zväz. Vrch je súčasťou iniciatívy "Pokoriteľ 10. najvyšších vrchov pohorí" a výstup naň je možné potvrdiť pečiatkou v ubytovní Vojvodenec, Bogdan a v chate Srednogorec.
Majstrovstvá Európy v korfbale 2016

Majstrovstvá Európy v korfbale 2016 bol v poradí 6. turnaj majstrovstiev Európy v korfbale, ktoré organizuje Európska korfbalová federácia (IKF Europe). Konal sa v dňoch od 22.30. októbra 2016 v Dordrechte, v Holandsku, za účasti 10 tímov. Počet tímov sa oproti predchádzajúcim turnajom znížil kvôli vysokému počtu družstiev a s tým súvisiacej dlžke turnaja (10 dní) o 6 družstiev. Holandsko bolo organizátorom európskeho šampionátu druhýkrát, keď predtým hostilo toto podujatie v roku 2010, v piatich rôznych mestách. Zápasy sa odohrali v hale športového centra Sportboulevard Dordrecht. Titul šiestykrát získalo domáce , ktoré vo finálovom stretnutí zvíťazilo nad . Bronzové získalo svoju prvú medailu.
Posledné 2 družstvá zostúpili do novovytvorenej B kategórie majstrovstiev Európy, ktorá sa v roku 2018 bude spolu s A kategóriou konať opäť v Holandsku. 
Nový herný poriadok.
Na tomto turnaji sa zápasy prvýkrát hrali podľa nového herného poriadku. Miesto doterajších dvoch polčasov po 30 minút sa hrací čas rozdelí na 4 štvrtiny po 7,5, resp. po 10 minút. Polčasová prestávka trvala 10 minút, prestávka medzi prvými dvoma a poslednými dvoma štvrtinami 1 minútu.
Nasadenie do skupín.
Žrebovanie skupín prebehlo 6. júna 2016 a družstvá boli nasadené podľa svetového rebríčka:
 Číslo udáva umiestnenie vo svetovom rebríčku IKF k augustu 2016.
Podgrupa

V matematike sa pojmom podgrupa grupy "G" = (G, *) označuje grupa "H" = (H, *H), ak je H podmnožinou G a *H je podmnožinou operácie *.
V nasledujúcom texte sa namiesto zápisu "a"*"b" používa skrátené "ab".
Zvonček hrubokoreňový

Zvonček hrubokoreňový ("Campanula serrata") je rastlina z čeľade zvončekovité.
Rozšírenie.
Ide o karpatský endemit, vyskytuje sa v Poľsku, Slovensku, Ukrajine a Rumunsku. Rastie na lúkach a svetlých stanoviskách v lesoch a kosodrevine subalpínskeho a zriedkavo aj alpínskeho pásma.
Opis.
Je to trváca rastlina. Dorastá do výšky 10 až 40 cm. Plod je tobolka. Kvitne od júna do augusta, prípadne septembra. Má kvetnatú korunu s tmavofialovými kvetmi.
Tavridská gubernia

Tavridská gubernia (, , ) bola gubernia Ruskej ríše, ktorá sa rozprestierala na území Krymského polostrova a priľahlej časti južnej Ukrajiny. Jej severnú hranicu tvorila rieka Dneper. 
Gubernia susedila na severozápade s Chersonskou a na severovýchode s Jekaterinoslavskou guberniou. Dnes je jej územie súčasťou Ukrajiny, Krymský polostrov je od roku 2014 de facto súčasťou Ruska.
Administratívnym centrom gubernie bolo mesto Simferopoľ na Krymskom polostrove.
Dejiny.
Tavridská gubernia vznikla v roku 1802 z časti Novoruskej gubernie. Po revolúciách v roku 1917 došlo k viacerým krátko trvajúcim zmenám, ktoré vyvrcholili v roku 1921 zrušením gubernie.
Národnostné zloženie.
Národnostné zloženie podľa sčítania 1897, podľa rodného jazyka:
Dakota Johnsonová

Dakota Johnsonová (celým menom Dakota Mayi Johnson; * 4. október 1989, Austin, Texas, USA) je americká herečka a modelka.
Osobný život.
Dakota Johnson je dcérou hereckého páru Melanie Griffithovej a Dona Johnsona. Z oboch rodín ich rodičov má šesť nevlastných súrodencov. Po absolvovaní vysokej školy sa vrhla na hereckú kariéru. Úspešne sa presadila aj v modelingu. Od roku 2008 predvádzala odevy a doplnky značiek Mango, Wish, Oliver Peoples alebo reťazca Uniqlo. Dodnes je vyhľadávanou modelkou.
Kariéra.
Johnsonovej filmový debut "Leto v Alabame" (1999) bol prakticky rodinnou záležitosťou. Réžie sa ujal Antonio Banderas, filmovú sestru hrala Stella Banderasová a matku Melanie Griffithová. V oscarovom filme "Sociálna sieť" (2010) mala niekoľko scén s Justinom Timberlakom. Ďalšie drobné role stvárnila vo fantasy variácií na rozprávku "Kráska a zviera" (2011) a v teen komédii "21 Jump Street" (2012). Objavila sa aj v komédií o problematike dospievania "Date and Switch" (2012), kde hrala jednu z hlavných ženských postáv.
V roku 2013 prijala ponuku si zahrať v erotickej romantickej filmovej dráme "Päťdesiat odtieňov sivej", ktorá bola uvedená do kín vo februári 2015. Zahrala si aj v trileri "Sparné leto" po boku Tildy Swintonovej či Ralpha Fiennesa. V roku 2016 sa objavila vo filme "Ako byť single" po boku Alison Brieovej či Rebel Wilson.
Šen-čou 11

Šen-čou 11 ( – "Šen-čou š’-i chao"; doslova: „"Božská loď číso jedenásť"“) bol čínsky pilotovaný kozmický let v rámci programu Šen-čou. Šen-čou 11 vyštartoval 16. októbra 2016 a vyniesol do vesmíru dvoch čínskych kozmonautov menom Ťing Chaj-pcheng (ako prvý čínsky kozmonaut absolvoval vtedy svoj tretí kozmický let) a Čchen Tung. Hlavným cieľom letu bolo uskutočniť spojenie s orbitálnou ministanicou Tchien-kung 2, vypustenou do kozmu v septembri 2016. Kozmonauti na stanici pracovali približne 30 dní.
Priebeh letu.
Misia Šen-čou 11 bola jediná pilotovaná misia k druhej čínskej kozmickej stanici Tchien-kung 2. Šen-čou 11 úspešne vyštartoval v pondelok ráno 17. októbra 2016 o 07:30:31,409 miestneho času (16. októbra o 23:30:31,409 svetového času) pomocou nosnej rakety Čchang-čeng CZ-2F/G z kozmodrómu Ťiou-čchüan v čínskej autonómnej oblasti Vnútorné Mongolsko. Na palube sa prvýkrát od letu Šen-čou 6 nachádzala iba dvojčlenná posádka, ktorú tvoril veterán dvoch kozmických letov, veliteľ Ťing Chaj-pcheng, a nováčik z výberu čínskych kozmonautov v roku 2010, operátor Čchen Tung. Vzlet rakety a navedenie kozmickej lode na obežnú dráhu Zeme prebehli bez problémov.
Dva dni po štarte a piatich korekciách obežnej dráhy sa kozmická loď Šen-čou 11 priblížila k stanici Tchien-kung 2 na vzdialenosť 52 km. Šen-čou 11 sa so stanicou Tchien-kung 2 úspešne spojil 18. októbra o 19:24 UTC v momente, keď loď spolu so stanicou leteli vo výške 393 km. Posledných 30 metrov kozmonauti riadili loď ručne. Obaja potom prešli na stanicu a začali s plánovanými prácami, pričom sa venovali rôznym experimentom. Dňa 22. októbra o 23:32 UTC vypustili malý subsatelit Pan-sing 2, ktorý v nasledujúcich dňoch niekoľkokrát vyfotografoval stanicu aj s pripojenou kozmickou loďou.
Po dokončení všetkých plánovaných prác kozmonauti 17. novembra prešli zo stanice do svojej kozmickej lode, uzavreli prielez a o 04:41 UTC sa odpojili od stanice. Návratový modul kozmickej lode Šen-čou 11 v poriadku pristál 18. novembra o 05:59:38,896 UTC (13:59:38,896 miestneho času) v stepi Vnútorného Mongolska. Miesto pristátia sa nachádzalo 100 km východne od plánovanej oblasti a 200 km severovýchodne od mesta Chöch chot.
Diodóros z Hermopolisu

Diodóros () bol olympijský víťaz v neznámej disciplíne v roku 245.
Tibérios Klaudios Diodóros nazývaný tiež Prótinos z egyptského Hermopolisu () bol pravdepodobne na 256. olympijských hrách v roku 245 korunovaný olivovým vencom za víťazstvo v neznámej disciplíne (bol atlétom alebo hlásateľom). 
Jeho olympijské víťazstvo je zaznamenané na papyruse z roku 267 "Papyri SPP 5 73 II" (SPP = štúdia paleografie a papyrusov, Stud.Pal. V, Corpus Papyrorum Hermopolitanorum I (C.P.Herm.), ed. C. Wessely. 1905.) z egyptského náleziska starovekého Hermopolisu, editovanom rakúskym papyrológom Karlom Wesselym vo Viedni v roku 1905.
Majstrovstvá sveta vo faustbale žien 2016

Majstrovstvá sveta vo faustbale žien 2016 bol v poradí 7. turnaj majstrovstiev sveta vo faustbale žien, ktoré organizuje Medzinárodná faustbalová asociácia (IFA). Konal v dňoch od 25.29. októbra 2016 v Curitibe, v Brazílii, za účasti 7 tímov. Pôvodne sa mal turnaj organizovať v brazílskom meste Pomerode a za účasti 12 tímov (neskôr 10); okrem zúčastnených sa mali pôvodne predstaviť aj družstvá Česka, Kolumbie, Pakistanu, USA a aj Indie, ktorá sa z turnaja odhlásila až po jeho vyžrebovaní. Nováčikom turnaja tak bolo iba družstvo Austrálie. Brazília organizovala svetový šampionát žien druhýkrát, keď hostila toto podujatie aj v roku 2002, tiež v Curitibe. Zápasy sa odohrali v centre Secretaria de Esporte do Paraná. Titul obhájilo , ktoré vo finálovom stretnutí zvíťazilo nad domácou . Bronzové získalo medailu po 16 rokoch.
Výsledky.
Základná skupina.
&lt;br&gt;
&lt;br&gt;
Nadstavbová skupina o 5.7. miesto.
&lt;br&gt;
Watson (počítač)

Watson je počítač, často označovaný aj ako umelá inteligencia, ktorý je schopný rozpoznávať ľudskú reč, analyzovať otázky a následne formulovať odpovede. Watson je produkt firmy IBM a práca na ňom sa začala v roku 2005. Pomenovaný bol po Thomasovi J. Watsonovi, vizionárovi a dôležitom členovi spoločnosti.
Cieľom výroby počítača bolo vytvoriť stroj, ktorý by bol schopný vyhrať v americkej vedomostnej TV šou "Jeopardy!". Toto sa podarilo 14. januára 2011. Watson mal prístup k 200 miliónom stránok štruktúrovaného / neštruktúrovaného obsahu ako aj k celej Wikipédii, o celkovom objeme dát cca 4 terabajty. Počas súťaže však nebol pripojený k internetu. Novinár John Rennie sa vyjadril, že počas súťaže Watson používal dáta iba z RAM, pretože práca s diskami by bola príliš pomalá pre ľudských súťažiacich.
Vďaka množstvu informácií, ku ktorým má prístup, dnes je využívaný experimentálne napr. pri pomoci lekárom pri diagnostikovaní rakoviny pľúc v nemocnici "Memorial Sloan Kettering Cancer Center" v meste New York. Bývalý šéf obchodného oddelenia, Manoj Saxena uvádza, že 90% sestričiek z oblasti využíva Watsona pri práci.
Využívať sa bude tiež napr. pri pomoci predpovedať počasie (ohlásené v auguste 2016).
Koncový používateľ môže využiť API Watsona ako chatbota, napr. na automatizovanú komunikáciu s klientmi. Obmedzená verzia tejto API je dostupná zdarma.
Technické parametre.
Softvér.
Watson okrem iného používa vlastný softvér od IBM (IBM DeepQA), ďalej Apache UIMA (Unstructured Information Management Architecture). Systém je napísaný v rôznych jazykoch, zahŕňajúc Java, C++, alebo Prolog. Beží na architektúre SUSE Linux Enterprise Server 11 a pomocou Apache Hadoop rozdeľuje výpočty medzi jednotlivé hardvérové jednotky.
Hardvér.
Systém beží na paralelných POWER7 procesoroch (pre architektúru IBM DeepQA). Dokopy obsahuje 90 kusov servera IBM Power 750, z ktorých každý používa 3.5 GHz POWER7 8-jadrový procesor, 4 vlákna na jadro. Toto nezahŕňa doplnkové I/O, sieťové či organizačné moduly. Systém má celkovo 2880 POWER7 procesorových vlákien a 16 terabajtov RAM. Podľa novinára Johna Rennieho, Watson dokáže spracovať 500 gigabajtov, tj. milión kníh za sekundu. Jeden z popredných zamestnancov IBM, Tony Pearson, odhaduje cenu za hardvér na 3 milióny $. V testoch Linpack dosiahol skóre 80 TFlop.
Gardista (noviny)

Gardista bol politický týždenník, neskôr denník Hlinkovej gardy (HG), vychádzajúci v období pred a počas druhej svetovej vojny na Slovensku.
21. číslom prvého ročníka sa Gardista stal aj úradným orgánom Hlinkovej dopravnej gardy (HDG).
Vychádzal v Bratislave a Žiline týždenne, neskôr denne okrem pondelka. Prvé číslo vyšlo 18. januára 1939, posledné po viac ako piatich rokoch 5. apríla 1945. Prvý rok malo vydanie priemerne 16 strán, neskôr 8. V Gardistovi vychádzala na pokračovanie kniha Karola Murgaša "Tretia ríša" – kniha o tvorení Veľkonemeckej ríše, práci a živote jej vodcu Adolfa Hitlera. Na konci augusta 1944 a začiatkom septembra noviny nevychádzali, pretože počas bojov v SNP bola zničená jeho tlačiareň. 
Zameranie.
Gardista uverejňoval:
V prvom ročníku bol Gardista zameraný viac na organizačné, personálne a ideologické vystužovanie Hlinkovej gardy a jej zložiek, potom bol spravodajsky aj publicisticky a komentármi otvorený spoločenskému a politickému životu v Slovenskom štáte (branná výchova, duchovný život, hospodárstvo, jubileá politikov a národovcov, kultúra, šport a pod.) i k svetovej politike. Kládol dôraz na budovanie upevňovanie slovenskej štátnosti a jej národno-kresťansko-sociálneho obsahu v duchu ideológie národného socializmu a verného spojenectva s Nemeckou ríšou. Gardista publikoval úvahy a komentáre a pretláčal všetky prejavy vedúcich funkcionárov Hlinkovej gardy spočiatku najmä Karla Sidora, potom Alexandra Macha, uverejňoval príspevky rôznych nižších funkcionárov a oslavné vlastenecké i militaristické básničky významnejších i bezvýznamných autorov. Podporoval nemeckú vojenskú expanziu aj slovenskú vojenskú účasť na nej, pretláčal a vítal protižidovské zákonodarstvo a i jeho realizáciu (arizácie, deportácie), so sympatiami komentoval dianie v spojeneckých krajinách, najmä v Chorvátsku a v Taliansku, dezinformatívne útočil na antifašistické mocnosti, v priebehu Slovenského národného povstania a po jeho potlačení povzbudzoval režimistické udavačstvo a represie. Nacionalistické, antisemitské a germanofislké zameranie si Gardista zachoval do konca existenie a jeho dlhoročný šefredaktor M. Urban bol v r. 1948 odsúdený na "verejné pokarhanie".
Periodicita.
Politický týždenník, neskôr denník, vychádzal od 18. 1. 1939.
Oriešok obyčajný

Oriešok obyčajný alebo oriešok hnedý; (lat. "Troglodytes troglodytes") je spevavec a patrí do čeľadi orieškovité. Žije v Palearktíde, od severnej Afriky až po Kamčatku. Hniezdi takmer na celom území Slovenska od nížin po pásmo kosodreviny. Podľa Medzinárodnej únie na ochranu prírody a prírodných zdrojov oriešok obyčajný patrí medzi najmenej ohrozené druhy, trend celkovej populácie je stúpajúci, európska populácia v rokoch 19802013 narastala.
Opis.
Oriešok obyčajný meria 9 – a váži 6 – 11 g.
Výskyt a stav na Slovensku.
Hniezdenie bolo preukázané v 93 % mapovacích kvadrátov. Najvyššie hustoty boli zistené v pralesovitých prírodných jedľo-bukových lesoch NPR Badínsky prales od 3,1 – do 5 párov / , vŕbovo-topoľovom lužnom lese NPR Ostrov orliaka morského od 2 do 8 párov / .
V zime zo Slovenska z časti odtiahne alebo sa potuluje a na Slovensko priletajú zimovať aj populácie zo severnejších oblastí. Jeho prítomnosť v zime bola dokázaná v 33 % mapovacích kvadrátov. V zime vo veľkých mrazoch nocujú spoločne v hniezdach alebo búdkach. Boli nájdené i skupiny viac ako 20 jedincov.
Odhadovaný počet hniezdiacich párov je 100 000 – 200 000, zimujúcich jedincov 200 000 – 400 000. Veľkosť populácie i územie na ktorom sa vyskytuje sú "stabilné", maximálna zmena do 20%. Ekosozologický status v rokoch 1995, 1998 a 2001 žiadny. V roku 2014 "LC" - menej dotknutý. Európsky ochranársky status nezaradený "SPEC". Stupeň ohrozenia "S" – vyhovujúci ochranársky status.
Biotop.
Obľubuje lesy všetkých druhov, kde je veľa krovín, kôp haluzín, vyvrátených stromov alebo brehové porasty s odkrytými koreňmi.
Hniezdenie.
U orieška hnedého stavia hniezdo iba samec. Veľké guľaté hniezdo s bočným vchodom umiestňuje do rôznych spletí konárov, popadaných haluzín a odkrytých koreňov na brehoch potokov. Stavia ich viacero, v jednom z nich budú hniezdiť a ostatné slúžia na spanie. Samička sedí sama na 5 – 6 (max 13) vajíčkach 14 – 15 dní. Obaja rodičia kŕmia mláďatá na hniezde 16 – 17 dní. Hniezdi dvakrát za rok.
Potrava.
Malinký hmyz a všetky jeho štádiá vývoja, tiež pavúky. Na jeseň konzumuje aj plody ako maliny, baza čierna a baza červená.
Ochrana.
Je zákonom chránený, spoločenská hodnota je 230 € (Vyhláška MŽP č. 24/2003 Z.z. v znení č. 492/2006 Z. z., 638/2007 Z. z., 579/2008 Z. z., 173/2011 Z. z., 158/2014 Z. z., účinnosť od 01.01.2015).
Druh je zaradený do Bernského dohovoru (Príloha II).
Mesačník

Mesačník môže byť:
Gardista

Gardista môže byť:
Ján Augustín Beňo

Don Ján Augustín Beňo SDB (* 12. október 1921, Prestavlky – † 21. september 2006, Prestavlky) bol slovenský salezián, rímskokatolícky kňaz a zakladateľ Hnutia Nazaret.
Kvadratický odhad

Kvadratický odhad je úloha pri ktorej je potrebné nájsť najmenšie číslo formula_1 resp. najväčšie číslo formula_2 také, že: formula_3, resp. formula_4.
Ak formula_5, tak najväčšie zo všetkých takých čísel formula_1, že pre každé formula_7 platí formula_3, je formula_9.
Ak formula_10, tak najväčšie zo všetkých takých čísel formula_2, že pre každé formula_7 platí formula_4, je formula_9.
Pomocou týchto poznatkov, prípadne samotnej techniky doplnenia na štvorec, možno nájsť podobné odhady aj v zložitejších situáciach.
Príklady.
formula_15 Nájdite najväčšie také číslo formula_1, aby nerovnosť 
formula_17 platila pre všetky formula_18.
Riešenie: Pravda, nie je vopred jasné, čí také číslo vôbec existuje. Nech formula_19 pre formula_18. Nájdeme najväčšie možné číslo formula_1 také, že formula_22, pre každé formula_23. To je ľahké, podľa vyššie uvedeného dostávame:
formula_24 pre kazdé formula_23. Preto formula_26 a rovnosť nastane vtedy a len vtedy, keď formula_27. Platí teda formula_28 pre každé formula_18. Navyše pre formula_30 nastáva rovnosť. Preto najväčšie také číslo formula_1, že pre každé formula_18 platí formula_17, je formula_34.
formula_35 Nájdite najmenšie také číslo formula_36, že pre každé formula_37 platí formula_38. 
Na všetky tieto otázky odpovieme naraz. Keďže formula_42 pre formula_43, nerovnosť formula_38 platí pre niektoré formula_43 práve vtedy, keď formula_46, čiže formula_47 za predpokladu, že formula_48. Ak však formula_36 je také číslo, že formula_38 platí pre každé formula_43, tak formula_52, lebo výraz na ľavej strane vzťahu formula_47 je pre každé formula_18 kladný. Keďže formula_52, tak predchádzajúca nerovnosť platí pre každé formula_7 vtedy a len vtedy keď 
formula_57 pretože formula_58 pre každé formula_7, pričom rovnosť nastáva pre formula_60. Nerovnosť formula_57 platí práve vtedy, keď formula_62, číže formula_63. Teda ak formula_63, tak formula_38 platí pre všetky formula_37. Navyše keď vezmeme formula_67 a z formula_60 vypočítané formula_69, tak v formula_38 dostaneme rovnosť. Teda najmenšie z čísel formula_36, ktoré spĺňajú formula_38 pre každé formula_37 je formula_74.
formula_75 Ukážme, že existujú také čísla formula_76, že nerovnosť formula_77 platí pre každé formula_7, a že jedno z nich je najväčšie.
Riešenie: Všimnime si najprv, že
Zdenko Filípek

Zdenko Filípek (* 24. apríl 1995, Bratislava) je slovenský futbalový obranca, od roku 1.7.2019 pôsobiaci v rakúskom SC Traismauer.
Klubová kariéra.
Svoju futbalovú kariéru začal v FK Senica, kde prešiel mládežníckymi kategóriami. V januári 2014 sa prepracoval do senického A-mužstva. V najvyššej slovenskej súťaži debutoval v ligovom zápase 8. marca 2014 proti FK Dukla Banská Bystrica (prehra Senice 1:3). Na hraciu plochu sa dostal v 79. minúte, kde vystriedal Vitora Gavu. V zimnom prestupovom období ročníku 2014/15 zamieril na hosťovanie do klubu TJ OFC Gabčíkovo. V klube strávil pol roka. V lete 2015 odišiel na ročné hosťovanie do klubu FC Rohožník kde odohral v lige 27 zápasov a strelil 3 góly. V lete 2016 prestúpil do klubu FC Rohožník kde pôsobí aj dodnes. Od 1.7.2019 hráčom klubu SC Forstinger Traismauer ( Giebitsliga Nordwest/Waldviertel ).
Honduraské národné futsalové družstvo mužov

Honduraské národné futsalové družstvo mužov je národné družstvo mužov, ktoré reprezentuje Honduras v medzinárodných futsalových súťažiach a priateľských zápasoch. Funguje pod záštitou "Federación Nacional Autónoma de Fútbol de Honduras" (FENAFUTH). Prvý medzinárodný zápas absolvovalo v roku 2004. V marci 2018 mu patrilo vo svetovom futsalovom rebríčku 69. miesto. 
Vrcholné podujatia.
Na majstrovstvá sveta FIFA sa honduraskému družstvu nepodarilo ani raz kvalifikovať. Pokúsilo sa o to v 2 kontinentálnych majstrovstvách, naposledy v roku 2016.
Honduraské družstvo sa prvýkrát zúčastnilo oficiálnej súťaže v roku 2004, keď odohralo neúspešnú dvojzápasovú baráž s o postup na majstrovstvá CONCACAF. Potom 12 rokov neodohralo žiadny zápas. V roku 2016 sa zúčastnilo stredoamerickej kvalifikácie na majstrovstvá CONCACAF, na ktorej skončilo tretie, čo mu zaručovalo baráž s tretím tímom karibských majstrovstiev. Baráž s vyhralo a postúpilo na kontinentálne majstrovstvá, na ktorých po troch prehrách v základnej skupine obsadilo poslednú priečku.
V roku 2017 sa prvýkrát zúčastnilo turnaja Stredoamerických hier. Zo 4 zúčastnených tímov skončilo na poslednom mieste.
Nikaragujské národné futsalové družstvo mužov

Nikaragujské národné futsalové družstvo mužov je národné družstvo mužov, ktoré reprezentuje Nikaraguu v medzinárodných futsalových súťažiach a priateľských zápasoch. Funguje pod záštitou "Federación Nicaragüense de Fútbol" (FNF). Prvý medzinárodný zápas absolvovalo v roku 2000, na kontinentálych majstrovstvách. V marci 2018 mu patrilo vo svetovom futsalovom rebríčku 102. miesto.
Vrcholné podujatia.
Na majstrovstvá sveta FIFA sa nikaragujskému družstvu nepodarilo ani raz kvalifikovať. Pokúsilo sa o to dvakrát, naposledy v roku 2016.
Nikaragujské družstvo sa prvýkrát zúčastnilo oficiálnej súťaže v roku 2000, keď bolo pozvané na majstrovstvá CONCACAF v Kostarike. Po troch prehrách v základnej skupine obsadilo na turnaji celkovo posledné miesto. Potom 15 rokov neodohralo žiadny zápas. Až v roku 2016 sa zúčastnilo stredoamerickej kvalifikácie na majstrovstvá CONCACAF, na ktorej obsadilo po dvoch prehrách v základnej skupine 5. miesto a na kontinentálne majstrovstvá nepostúpilo.
V roku 2001 sa predstavilo na futsalovom turnaji Stredoamerických hier, na ktorom obsadilo poslednútretiu priečku. Bronzové umiestnenie zopakovalo aj na turnaji v roku 2017, ktorý sa konal práve v Nikarague.
Bratsk

Bratsk () je mesto v Rusku, v jeho sibírskej časti v Irkutskej oblasti. Leží na rieke Angara, má okolo 235 000 obyvateľov a je dôležitou stanicou na Bajkalsko-amurskej magistrále.
História.
Bratsk založili ruskí osadníci už v roku 1631 ako pevnosť (Niektoré drevené veže tejto pevnosti zo 17. storočia sa zachovali a sú teraz vystavané v Moskve). Po roku 1950 tu vznikla vodná elektráreň (výkon 4 500 MW), vďaka ktorej sa mesto rozrástlo do dnešnej podoby. Bratsk získal štatút mesta v roku 1955. 
Ekonomika.
V meste sa nachádza továreň na spracovanie dreva a hliníka, napája je už spomínaná hydroelektráreň.
Doprava.
Bratsk disponuje letiskom, je tiež napojený na Bajkalsko-amurskej magistrále (BAM).
Počasie.
Bratsk má subarktické podnebie s veľmi chladnými a dlhými zimami s priemernými teplotami v januári -20,6°C a miernymi až teplými letami s priemernými teplotami v júli 18,3°C. Absolútne hodnoty, predstavujúce rekordy pre Bratsk predstavujú v januári -53,9°C a v júli 37°C. Celkový ročný úhrn zrážok je priemerne 363 mm, pričom väčšina spadne od mája do septembra, s maximom 65 mm v auguste.
Apollónios z Tarzu

Apollónios () bol olympijský víťaz súťaže trubačov a hlásateľov v roku 165 
Titos Ailios Aurélios Apollónios z Tarzu si na 236. olympijských hrách v roku 165 vybojoval víťazstvo v súťaži trubačov a hlásateľov. Do Olympie si táto disciplína našla cestu na 96. hrách v roku 396 pred Kr. Konala sa hneď po prísahe a jej víťaz mal počas hier právo asistovať hellanodikom a hlavne oznamovať mená pretekárov a víťazov.
Olympijské víťazstvo Apollónia je zaznamenané na epigrafickom náleze "IG II² 3161" (Inscriptiones Graecae II, Inscriptiones Atticae Euclidis anno posteriores, ed. Johannes Kirchner, Berlin 1927-1931) objavenom v Atike, ktorý tiež uvádza, že si počas olympiády vydobyl právo ohlasovať (bol "periodonikés") víťazov na všetkých celogréckych hrách (hier usporadúvaných v rôznych obdobiach štvoročného cyklu, olympiády) a aj na kapitolských hrách v Ríme.
FDR

FDR môže byť:
CVR

CVR môže byť:
Národné futsalové družstvo mužov Trinidadu a Tobaga

Národné futsalové družstvo mužov Trinidadu a Tobaga je národné družstvo mužov, ktoré reprezentuje Trinidad a Tobago v medzinárodných futsalových súťažiach a priateľských zápasoch. Funguje pod záštitou "Trinidad and Tobago Football Association" (TTFA). Prvý medzinárodný zápas absolvovalo v roku 2004, na karibských majstrovstvách. V októbri 2016 mu patrilo vo svetovom rebríčku 67. miesto. 
Vrcholné podujatia.
Na majstrovstvá sveta FIFA sa trinidadskému družstvu nepodarilo ani raz kvalifikovať. Pokúsilo sa o to trikrát, naposledy v roku 2016.
Družstvo sa kvalifikovalo dvakrát na majstrovstvá CONCACAF, naposledy v roku 2008. Na oboch turnajoch nepostúpilo zo svojej základnej skupiny a obsadilo 6., resp. 7. miesto.
Trinidadské družstvo sa prvýkrát zúčastnilo oficiálnej súťaže v roku 2004, keď Trinidad a Tobago organizoval prvý turnaj majstrovstiev Karibiku. Turnaj v roku 2004, rovnako aj ten v roku 2008, vyhralo a kvalifikovalo sa z neho na kontinentálne majstrovstvá. Karibský turnaj v roku 2012 bol zrušený a tak sa družstvo predstavilo až v roku 2016 na Kube. Tam skončilo bronzové a na postup na majstrovstvá CONCACAF muselo odohrať baráž s tretím tímom stredoamerickej kvalifikácie. V dvojzápasovej baráži však neuspelo.
The Cars

The Cars bola americká rocková skupina, ktorá vznikla z new wave scény koncom 70. rokov. Skupina vznikla v Bostone v roku 1976 v zložení Ric Ocasek (spevák, skladateľ, rytmický gitarista), Benjamin Orr (spevák, basgitarista), Elliot Easton (sólový gitarista), Greg Hawkes (klávesista) a David Robinson (bubeník).
Najúspešnejšou skladbou skupiny je „Drive“ z ich piateho štúdiového albumu "Heartbeat City". Skladba získala výraznú pozornosť, hlavne vďaka jej použitiu vo videoklipe o hladomore v Etiópii 1984 – 1985, ktorý vytvorila Canadian Broadcasting Corporation a uviedol ho David Bowie na koncerte Live Aid na Wembley Stadium v Londýne.
V apríli 2018 bola kapela pridaná do Rockenrollovej siene slávy, kde počas ceremoniálu mala kapela vystúpenie. Bolo to posledné vystúpenie s Ricom Ocaskom, ktorý v septembri 2019 zomrel na následky ochorenia srdca.
Hudobný štýl.
Hudba skupiny The Cars sa pohybuje medzi žánrami rock a pop, vrátane žánrov new wave, pop rock, protopunk, garage rock či bubblegum pop. Medzi ďalšie štýly v skladbách patrí rockabilly (v skladbe „My Best Friend’s Girl“). Hudobný kritik Robert Palmer z denníkov "The New York Times" a "Rolling Stone" popísal hudbu skupiny The Cars ako: "skupina mala pár dôležitých, ale rozdielnych trendov-punkový minimalizmus, labyrintový syntetizátor a gitarové textúry art rocku, oživenie rocabilly 50. rokov a melodická hutnosť power popu-čo spojili do osobitej a pôsobivej zmesi." Skupina má tiež hard rockovo zamerané skladby, ako „You’re All I’ve Got Tonight“.
Členovia.
Bývalí
Časová os
Zooey Deschanelová

Zooey Claire Deschanelová (* 17. január 1980, Los Angeles, Kalifornia, USA) je americká herečka a speváčka-skladateľka. 
V roku 1999 debutovala vo filme "Mumford" a nasledovne stvárnila rolu Anity Millerovej v autobiografickom filme Camerona Crowa, "Na pokraji slávy" (2000). Deschanelová sa onedlho preslávila v komédiách ako: "Poctivé dievča" (2002), "Z nuly hrdinom" (2002), "Vianočný škriatok" (2003), "Stopárov sprievodca po Galaxii" (2005), "Lemra lemravá" (2006), "Yes Man" (2008) a "500 dní so Summer" (2009). Tiež si zahrala v dramatických filmoch "Bláznivý" (2001), "All the Real Girls" (2003), "Winter Passing" (2005) a "Most do Krajiny Terabithia" (2007). Od roku 2011 stvárňuje hlavnú úlohu Jessicy Day v sitkome stanice Fox, "New Girl", za ktorú obdržala nomináciu na cenu Emmy a 3 nominácie na Zlatý glóbus.
V roku 2001 na chvíľu účinkovala v džezovej kabaretnej skupine "If All the Stars Were Pretty Babies", popri herečke Samanthe Sheltonovej. Popri spievaní, vie hrať na klávesy, perkusie, bendžo a ukulele.
V roku 2008 spolu s M. Wardom pod názvom She &amp; Him, vyšiel ich debutový album "Volume One". Nasledovne vydali svoje ďalšie albumy: "Volume Two" (2010), "A Very She &amp; Him Christmas" (2011), "Volume 3" (2013) a "Classics" (2014). Tiež obdržala nomináciu na Cenu Grammy za najlepšiu pôvodnú pieseň pre film, televíziu alebo iné vizuálne médiá s piesňou „So Long“, ktorá sa objavila na soundtracku k filmu "Winnie the Pooh" (2011).
Deschanelová je tiež spolu-zakladateľka webovej stránky HelloGiggles, ktorej vlastníkom sa v roku 2015 stala spoločnosť Time, Inc.
Diskografia.
She &amp; Him.
Štúdiové albumy
Soundtracky
Chvojnov (prírodná rezervácia)

Chvojnov je prírodná rezervácia ev. č. 2031 neďaleko obcí Milíčov a Dušejov v okrese Jihlava v nadmorskej výške 605 - 614 metrov. Oblasť spravuje AOPK ČR.
Ochrana.
Dôvodom ochrany sú cenné lúčne, rašeliniskové a mokraďové spoločenstvá.
Jeddah Tower

Jeddah Tower (skôr zvaný tiež ako "Mile-High Tower", alebo "Kingdom Tower") je názov mrakodrapu, ktorého stavba bola zahájená v saudskoarabskom meste Džidda na pobreží Červeného mora dňa 1. apríla 2013. Dokončenie stavby bolo odhadované na rok 2020. Po dokončení by malo ísť o najvyššiu stavbu sveta s minimálne 167 poschodiami a výškou asi 1 000 metrov. Budova bude súčasťou nového mestského komplexu Kingdom City.
História projektu.
Prvé informácie o projekte boli zverejnené v roku 2008. Pôvodný návrh počítal s výškou jednej míle, viac než 1600 metrov. V roku 2010 bolo oznámené, že výška budovy bude najmenej 1 000 metrov. Dňa 2. augusta 2011 podpísala investičná firma Kingdom Holding Co. (KHC) dohodu s firmou Saudi Binladen Group o výstavbe budovy za 4,6 miliardy rialov (cca 1,1 miliardy eur). Hlavným architektom stavby je Adrian Smith, ktorý navrhol súčasný najvyšší mrakodrap sveta Burdž Chalífa a developerom dubajská spoločnosť Emaar Properties.
Vílanecké rašeliniště

Vílanecké rašeliniště je prírodná rezervácia ev. č. 713 neďaleko obce Vílanec v okrese Jihlava v nadmorskej výške 564 - 575 metrov. Oblasť spravuje AOPK ČR. V roku 2014 začala realizácia opatrení na podporu biodiverzity v prírodnej rezervácii, cieľom je odstránenie zalesnených plôch, obnova rašelinísk, podmáčaných lúk a ďalších pôvodných plôch a oprava Nového rybníka. Celkom budú vykonané práce v hodnote 2,7 milióna Kč.
Ochrana.
Dôvodom ochrany je zachovanie prirodzeného fytocenologického typu, úplne jedinečného charakteru rašeliniska.
Drive (singel)

„Drive“ je skladba americkej skupiny The Cars, ktorá bola vydaná ako tretí singel z albumu "Heartbeat City". Skladba sa stala najväším hitom skupiny a tiež medzinárodným hitom. Skladbu napísal Ric Ocasek a naspieval ju basgitarista Benjamin Orr. Producentom bol Robert John "Mutt" Lange spoločne so skupinou. Od vydania, sa skladba „Drive“ stala najúspešnejším singlom v USA, kde dosiahla 3. miesto v rebríčku Billboard Hot 100. V rebríčku Adult Contemporary dosiahla dokonca 1. miesto.
Skladba je spojená s podujatím Live Aid, kde v júli 1985 bola zahraná Benjaminom Orrom počas koncertu v Philadelphii. Skladba bola však predtým použitá ako hudobné pozadie videoklipu o hladomore v Etiópii počas koncertu v Londýne, ktorý uvádzal David Bowie.
V retrospektívnej recenzii singlu, hudobný žurnalista Donald A. Guarisco z AllMusic pochválil skladbu preto, že "je úžasnou baladou, ktorá spája srdečne písaný text s vábivými elektronickými zvukovými paletami. Hudba odráža lyrický tón a krásnu melódiu, ktorá rastie a padá na ukľudnujúcom, ale zároveň skľučujúcom štýle."